فاطمہ ثریا بجیا

فاطمہ ثریا بجیا (اردو: فاطمہ ثریا بجیا) (انگریزی: Fatima Surayya Bajia) (ڄَمَّݨ دی تَرِیخ: ١ ستمبر ١٩٣٠ء – فوت تِھیوݨ دی تَرِیخ: ١٠ فروری ٢٠١٦ء) پاکستان ٹیلی ویژن اَتے ادبی دُنیا دی مہان٘دری شخصیت ہَن جیڑھی ناول نگاری، ڈراما نگاری اَتے اردو ناولاں دے حوالے نال پِچھاݨی وین٘دی ہِن۔ اِنّھاں نے ٹیلی ویژن توں انج ریڈیو اَتے سٹیج تے وی کَم کِیتا۔ سماجی اَتے فلاحی حوالے نال وی اِنّھاں دے کَم قابلِ قدر ہِن۔ محترمہ فاطمہ ثریا بجیا دا ٹَٻَّر وی ادبی دُنیا وِچ ہِک نمایاں مقام رکھین٘دا ہِے۔   http://whoiswhoinkarachi.blogspot.com/2009/09/fatima-suraiya-bajia.html 

 حیاتی دا احوال 
فاطمہ ثریا بجیا نے رسمی سکول دی تعلیم کائے ناں گِھدّی ہئی جاں جو اُون٘دے باوجود اُنّھاں نے ادب اَتے تحریر دی دُنیا وِچ وݙّا ناں پیدا کِیتا۔ اُوہ ریڈیو، ٹی وی، سٹیج، سماجی خدمتاں دے حوالے نال ڄاݨی پِچھاݨی شخصیّت ہَن۔ لاہور اَتے اسلام آباد پی ٹی وی مرکز کِیتے اُنّھاں نے اَغاز تُوں ای لِکّھݨ دا اَغاز کر ݙِتّا ہئی۔ اپݨاں پہلا لَمّا ڈراما مہمان لِکّھیا۔ اُنّھاں نے کئی ادبی پروگراماں وِچ وی سنڳت کِیتی جِنّھاں وِچ آرائش خام  کا کل نمایاں ہِے۔ فاطمہ ثریا بجیا نے ٻالاں کِیتے وی ٻہوں سارے پروگرام کِیتے اَتے زنانیاں دے حقوق دی علمبردار وی ہَن۔Fatima Surayya Bajia: Urdu novelist dies aged 85

 ابتدائی حیاتی 
اُوہ یکم ستمبر ١٩٣٠ء کُوں بھارتی ریاست حیدر آباد دے ضلع رائچور (موجودہ کرناٹک ریاست) وِچ ڄَمّی ہَن۔ ون٘ڈ دے فوراً بعد اپݨے ٹَٻَّر دے نال پاکستان آ ڳئی۔ 

 ٹَٻَّر 
اِنّھاں دے ٹَٻَّر وِچ ٻئے وی مہان٘درے شخصیّتاں ادبی دُنیا وِچ مصروفِ عمل ہِن جیویں جو بِھران٘واں وِچ احمد مقصود اَتے انور مقصود، بھیݨیں وِچ سارہ نقوی، زہرہ نگاہ اَتے زبیدہ طارق وی ٻہوں مہان٘دریاں ہِن۔

 نمایاں کَم 
بجیا دی مہان٘در دی وجہ اُوہ ڈرامے ہِن جیڑھے پی ٹی وی نے جاری کِیتے۔ 

 ڈرامے 

 ماخوذ 

 شمع (ماخوذ از ناول مصنفہ“اے آر خاتون“)
 افشاں (ماخوذ از ناول مصنفہ“اے آر خاتون“)
 عروسہ (ماخوذ از ناول مصنفہ“زبیدہ خاتون“)
 تصویر (ماخوذ از ناول مصنفہ“اے آر خاتون“)
 زینت (ماخوذ از سندھی ناول مصنف“مرزا قلیچ بیگ“)

 تخلیق 

 انا
 آگاہی
 آبگینے
 بابر
 تاریخ و تمثیل
 گھر ایک نگر
 فرض ایک قرض
 پھول رہی سرسوں
 تصویر کائنات
 اساوری
 سسّی پنّوں
 انارکلی
 اوراق

فاطمہ ثریا بجیا نے ٻالاں کِیتے وی ٻہوں سارے پروگرام کِیتے

 ایوارڈ اتے اعزازات 
١٩٩٦ء وِچ اِنّھاں کُوں حکومتِ پاکستان دی طرفُوں تمغائے حسنِ کارکردگی ݙِتّا ڳیا۔ اِین٘دے تُوں انج اُنّھاں کوں کئی قومی اَتے بین الاقوامی اعزازت وی مِلّے جِنّھاں وِچ جاپان دا اعلیٰ سول ایوارڈ وی شامل ہِے۔ ٢٠١٢ء وِچ اِنّھاں کُوں صدرِ پاکستان دی طرفُوں ہلالِ امتیاز وی ݙِتّا ڳیا۔Civilian awards: Presidency issues list of 192 recipients

 وفات 
فاطمہ ثریا بجیا ١٠ فروری ٢٠١٦ء کُوں کراچی وِچ لَمّا عرصہ بِمار رہَݨ دے بعد ٨٥ ورھیاں دی عمر وِچ فوت تِھی ڳئی۔Bajia&#039;s admirers pay tribute: 'We can say that we have lost our mother'

 ٻِیا ݙیکھو 

 انور مقصود
 زبیدہ طارق
 زہرا نگاہ

 حوالہ جات 

ونکی:تمغائے حسنِ کارکردگی گِھنَّݨ آلے
ونکی:پاکستانی مصنف زنانیاں
ونکی:اردو ناول نگار
ونکی:پاکستانی مہان٘درے شخصیّتاں
ونکی:پاکستانی مہان٘درے زنانیاں
ونکی:پاکستانی مہان٘درے تِریمتاں
ونکی:مہان٘درے زنانیاں
ونکی:مہان٘درے تِریمتاں
ونکی:پاکستانی ناول نگار
ونکی:ناول نگار زنانیاں
ونکی:مصنف زنانیاں
ونکی:ڈرامہ نگار زنانیاں
ونکی:پاکستانی ڈرامہ نگار زنانیاں
ونکی:پاکستانی ڈرامہ نگار
ونکی:اردو ڈرامہ نگار زنانیاں